మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
మీరా మాకు సలహా ఇచ్చేది.. టీడీపీకి తమ్మారెడ్డి కౌంటర్
టీడీపీ వర్సెస్ టాలీవుడ్. ఏపీలో మళ్లీ మరో వార్ మొదలయ్యింది. అధికార పార్టీ టాలీవుడ్‌ను టార్గెట్ చేయడంతో అటు నుంచి కౌంటర్లు మొదలయ్యాయి. ఇప్పటికే పోసాని ఓ రేంజ్‌లో ఫైర్ అయితే... ఇప్పుడు దర్శక నిర్మాత తమ్మారెడ్డి కౌంటరిచ్చారు.
Samayam Telugu | Updated:
Mar 21, 2018, 01:46PM IST
టీడీపీ వర్సెస్ టాలీవుడ్. ఏపీలో మళ్లీ మరో వార్ మొదలయ్యింది. అధికార పార్టీ టాలీవుడ్‌ను టార్గెట్ చేయడంతో అటు నుంచి కౌంటర్లు మొదలయ్యాయి. ఇప్పటికే పోసాని ఓ రేంజ్‌లో ఫైర్ అయితే... ఇప్పుడు దర్శక నిర్మాత తమ్మారెడ్డి కౌంటరిచ్చారు. టాలీవుడ్‌కు సూక్తులు చెప్పేటప్పుడు... ముందు టీడీపీలో ఉన్న సినిమావాళ్ల సంగతేంటో చెప్పాలన్నారు. పార్టీలో ఉన్నవాళ్లతో ప్రకటనను ఇప్పిస్తే... తర్వాత మిగిలిన వాళ్లు మాట్లాడతమన్నారు. తమిళనాడులో పార్టీలకు అతీతంగా అందరూ ఒక్కటయ్యారని... ఏపీలో కూడా అందరూ కలిస్తే సినీ పరిశ్రమ కూడా తోడుగా ఉంటుందన్నారు.
సినిమావాళ్లు హోదా ఉద్యమం కోసం విశాఖ వస్తే అరెస్ట్ చేయించింది ప్రభుత్వం కాదా అని ప్రశ్నించారు తమ్మారెడ్డి. పదవి ఉందని ఎమ్మెల్సీ రాజేంద్రప్రసాద్ ఎలా పడితే అలా మాట్లాడటం సరికాదన్నారు. ఇన్నాళ్లూ సైలెంట్‌గా ఉన్నవాళ్లకు ఇప్పుడు హోదా గుర్తొచిందా అని ప్రశ్నించారు. అలాగే పవన్‌పై టీడీపీ నేతల విమర్శలపైనా స్పందించారు. నిన్నటి వరకు మంచోడైన పవన్ ఇప్పుడు చెడ్డవాడు అయ్యాడని... అలాగే ఆధారాలు లేకుండా పవన్ విమర్శలుచేయడం కూడా మంచిదికాదన్నారు. సినిమా వాళ్ల భార్యల గురించి అసభ్యంగా మాట్లాడినపుడు మాట్లాడని వారు... ఇప్పుడెందుకు మాట్లాడుతున్నారని గట్టిగా ప్రశ్నించారు.